קובי אשרת

קובי אשרת (נולד ב-15 ביולי 1944) הוא מוזיקאי, מלחין, מעבד מוזיקלי, מפיק, מנצח וזמר וישראלי. חתן "פרס אקו"ם" ו"פרס אמ"י".

== ביוגרפיה ==
אשרת נולד בחיפה בשם יעקב ונטורה, להורים שעלו בנפרד שנים לפני השואה מסלוניקי שביוון.
מוריס ונטורה, עמיל מכס בנמל, שגם החזיק קיוסק, בערבים לימד ריקודים סלוניים והיה המנדולינן הראשי בתזמורת כלי הפריטה של בית החרושת למלט 'נשר'.
ודייזי לבית שאלתיאל, מורה לצרפתית ב'אליאנס' ומנדולינאית. לאשרת שתי אחיות גדולות.

למד מכניקה עדינה בבית הספר בסמ"ת שבחיפה.

בגיל 14 הקים אשרת עם חבר ילדות צמד בשם "רון כרמל", שזכה במקום הראשון בתחרות כישרונות צעירים של "מעריב לנוער".

בהיותו ב"צופים", הקים יחד עם חברו גדי יגיל וחבר נוסף, הרכב שקראו לו "שלישיית הדובדבנים והתפוח".

התקבל ללהקת פיקוד הצפון.

השתתף בתוכניות ידיים למעלה ותן חיוך והיה מהראשונים בלהקות הצבאיות שניגן על גיטרה חשמלית.

לאחר שחרורו, נשא לאישה את אלישבע, חברתו מהלהקה, שעמה עבר לקיבוצה, קיבוץ אפק, שם עבד במפעל לווסתי–לחץ. פעם בשבוע יצא ללימודי מוזיקה בתל אביב אצל אגון קרטן.

בהיותו בקיבוץ שינה את שם משפחתו ל"אשרת", אותו העתיק מהשלט "דואר נע אשרת, ליד אפק".

== קריירה מוזיקלית ==
בשנת 1969 במאי להקת פיקוד דיזינגוף, דני ליטאי הציע לאשרת להלחין ללהקה שיר בנוסח רוסי שכתב יורם טהרלב. השיר, "העולם כולו נגדנו" היה להיטו הגדול הראשון של אשרת כמלחין.

בשנת 1970, לאחר כשש שנים בקיבוץ אפק, עבר עם משפחתו לגוש דן והצטרף כשחקן וזמר למחזמר הרוק "קרחת" (שכתב יהונתן גפן, והלחינו אלונה טוראל ומישה סגל). לצד אשרת שיחקו במחזמר קובי רכט, שולה חן ואברהם מור. המחזמר ירד מהבמות תוך פרק זמן קצר, אך אשרת חבר לקובי רכט, וביחד הקימו את צמד "הקוביות".<ref name=":0"></ref> הצמד הוציא את התקליטון "למה עכשיו" שהפך ללהיט ברדיו. עוד באותה שנה חברו השניים לחנן יובל והקימו את שלישיית "שובבי ציון".<ref name=":0" /> אלבומה היחיד של הלהקה יצא בשנת 1971 והניב להיטים כמו "איש גדול" ו"נוגה".

בתחילת 1973 החל לעבוד עם גבי שושן על אלבום הבכורה שלו "נער שחור עיניים", שיצא בהמשך השנה. אושרת עיבד את כל שירי האלבום, כשצידו האחד הכיל שירים בעברית, וצידו השני - שירים ששושן שר באנגלית. האלבום הניב להיטים גדולים כמו "שש עשרה מלאו לנער", ו"בראשית". באותה שנה שיתף פעולה עם התמלילנית והפזמונאית תלמה אליגון-רוז. הוא הלחין למילותיה לרותי נבון את "גשם בעיתו" ולעוזי פוקס את "אין לך מה לדאוג" ו"ילדונת". באותה שנה הלחין לצמד אילן ואילנית את הלהיט "גוליבר" (למילים של אהוד מנור).

בשנת 1974 היה אשרת המנהל המוזיקלי, המלחין והמעבד של תוכנית הטלוויזיה לילדים "ראש כרוב", והלחין את שיר הנושא של הסדרה.

באותה שנה הלחין את שיר הנושא לסדרה "הצריף של תמרי" (ששרה ריקי גל) והלחין לגל גם את הלהיט הגדול "השמש היא האור של העולם" (למילים של יהונתן גפן).

בשנים 1977–1978 היה אשרת, לצד מתי כספי, המלחין והמעבד של תוכנית הטלוויזיה לילדים "קרוסלה", לתוכנית הלחין שירים של לאה נאור.

בשנת 1978 היה אשרת המנהל המוזיקלי, המלחין והמעבד של הצגת הילדים של כוכבי "קרוסלה", חוה אלברשטיין ואברהם מור, ״מה קרה בארץ מי״ שכתבה לאה נאור.

אשרת הלחין את השיר "הללויה" (למילים של שמרית אור), אשר זכה במקום הראשון בתחרות אירוויזיון 1979. השיר בוצע על ידי גלי עטרי ולהקת חלב ודבש. אשרת גם תזמר את השיר, ואף ניצח על התזמורת שניגנה את השיר באירוויזיון.

ב-1982 כתב את המוזיקה לסרט "אהבה אילמת" בבימויו של יואל זילברג.

ב-1983 כתב את המוזיקה לסרט "קוני למל בקהיר" בבימויו של יואל זילברג.

בשנת 1985 הפיק וניהל מוזיקלית את שיתוף הפעולה ההיסטורי בין צמד הדודאים וצמד הפרברים שהונצח באלבומם המשותף "הדודאים והפרברים", בו גם ניגן אשרת על גיטרה בס וכלי הקשה וכן עיבד חלק מן השירים.

בשנת 1991 היה אשרת המנהל המוזיקלי של התוכנית העשירית והאחרונה של הגשש החיוור, "כוסות רוח".

בשנת 1996 היה אשרת המלחין והמעבד של המחזמר "הגיבן מנוטרדם", שאת שיריו כתב אבי קורן, ושאותו הפיקה מרים עציוני וכתב וביים יואל זילברג.

בשנת 1997 היה אשרת המלחין והמעבד של קלטות הילדים "הטנטנים בארץ הצבעים" ו"הטנטנים בארץ הגדלים", שבהן גם שיחק לצידה של חני נחמיאס.

בשנת 1998 יצא אלבומו של בעז שרעבי "כשאת נוגעת בי" אותו עיבד והפיק אשרת.

בשנת 2007, דנה אינטרנשיונל כללה את הפזמון של ״ידידי טינטן״ שהלחין למילים של מרים ילן שטקליס, בשירה "Love Boy", (שהלחין אלי אברמוב). השיר שהפך ללהיט, נכלל באלבומה "הכל זה לטובה".

בשנת 2008, לפי הזמנת נשיא פולין, הלחין ותזמר אשרת בעזרתו של המוזיקאי אודי ברנר, יצירה סימפונית בת 25 דקות שנקראה "אירנה – קרן אור בחשיכה", לזכרה של אירנה סנדלר, חסידת אומות העולם שהצילה 2,500 ילדים מתוך גטו ורשה, ויצא עם הסינפונט של רעננה לסדרה של חמישה קונצרטים בפולין. ב-2014 הוזמן על ידי שגריר ישראל באוסטרליה, יובל רותם, לנצח על היצירה עם תזמורת הבלט של מלבורן בהשתתפות שגרירות פולין.

בשנת 2010 יצא האוסף המרובע "דרך ארוכה" הכולל את מיטב להיטיו מכל הזמנים כולל שירי ילדים ושירים מיוחדים.

בשנת 2018 הוציא את הדואט "ימי התום" עם קורין אלאל. אושרת הלחין ועיבד את השיר למילים של גילה לפידות.

בשנת 2011 השתתף בפאנל השופטים של התוכנית "היכל התהילה" בערוץ 24.

בשנת 2019 הלחין את "המנון המאה" של תנועת הצופים העבריים בישראל בהתנדבות בתור בוגר התנועה.

בשנת 2021 יצא לאור "[https://www.youtube.com/watch?v=p3muA8THvpg שיר גיל]" - דואט משותף של אילנית וטל סונדק. את השיר הלחין קובי אשרת למילים של אהוד מנור. השיר יצא לכבוד יום הולדתו ה-80 של מנור.<ref></ref>

== סרטים: כל העיבודים וההפקה המוזיקלית הם של קובי אשרת ==
* 1977 בדרנית בחצות - עם צביקה פיק ותיקי דיין
* 1979 דיזנגוף 99 - עם גידי גוב וגלי עטרי - לחן ועיבוד לשיר "דרך ארוכה"
* 1981 סיפור אינטימי - עם חוה אלברשטיין - עיבוד לשיר "לו ידעת"
* 1982 אהבה אילמת - עם מירי אלוני ושרגא הרפז
* 1983 קוני למל בקהיר - עם מייק בורשטיין וחנה לסלאו
* 1984 המתיחה הגדולה - אריה מוסקונה, לחן ועיבוד לשיר "הנה באה עוד אחת"
* 1988 עבודה בעיניים - הבטלנים - נתן דטנר ואבי קושניר (שיר הפתיחה)
* 1989 מטולדו לירושלים - עם יהורם גאון
* 2004 סוף העולם שמאלה - עם לירז צ'רכי

== מחזות זמר: כל העיבודים וההפקה המוזיקלית הם של קובי אשרת ==
* 1970 אני שאיש לא מכיר - עם עידית חיים
* 1974 טוב לאהוב - עם אופירה גלוסקא
* 1975 להקת פיקוד דרום - פגישת מחזור
* 1979 מה קרה בארץ מי - עם חוה אלברשטיין ואברהם מור
* 1987 אירמה לה דוס - עם אריק לביא וחנה לסלאו
* 1989 להקת חיל האוויר - כנפיים
* 1996 הגיבן מנוטרדם - עם דודו פישר ושרון אלימלך
* 2008 מייק - מחזה מוזיקלי על מייק ברנט - בית ליסין
* 2015 ילד פלא - הצגת ילדים משירי קובי אשרת

== סדרות טלוויזיה: כל העיבודים וההפקה המוזיקלית הם של קובי אשרת ==
* 1974 - 1975 שרתי לך ארצי (4 פרקים)
* 1974 ראש כרוב - עם רותי נבון וגלי עטרי
* 1978 קרוסלה - עם חוה אלברשטיין ואברהם מור
* 1978 הצריף של תמרי - עם יוסי גרבר
* 1979 קרוסלה לחגים - עם חנן גולדבלט וחוה אלברשטיין
* 1982 מועדון החתול שמיל - עם נתן דטנר (לחנים ל-4 שירים)
* 1987 פיגומים - עם אלברט כהן ושמעון ישראלי
* 1990 - 1992 לא כולל שירות

== אלבומים שבהם כל העיבודים וההפקה המוזיקלית הם של קובי אשרת ==
* 1968 עדנה לב - כשתשוב מהצבא
* 1969 עמי שביט - הפרח הלבן
* 1969 ברכה עפי - משירי להקות צבאיות
* 1972 אילנית - בשירי חגים לילדים
* 1973 גבי שושן - נער שחור עיניים
* 1974 עוזי פוקס - כן כן
* 1974 ששי קשת, שולה חן וגליה ישי - שירי העולם לילדים
* 1975 היכל החלומות - המופע
* 1976 51 השירים לאיל
* 1978 גלי עטרי - נסיך החלומות
* 1979 גלי עטרי וחלב ודבש - הללויה
* 1979 Gali Atari & Milk And Honey
* 1980 חלב ודבש 2
* 1981 הכל עובר חביבי - עודני ילד
* 1981 Ilana Avital - Canada
* 1982 חלב ודבש - מתוך זהו זה
* 1983 הדודאים - עכשיו
* 1985 Israeli Chassidic Festival No.17
* 1985 פסטיבל הזמר החסידי מספר 17 תשמ<nowiki></nowiki>ו
* 1987 אילנית - סרט בשחור לבן
* 1987 יזהר כהן - צומת דרכים
* 1995 אילנית - חלום ברזילאי
* 1998 בועז שרעבי - כשאת נוגעת בי
* 2010 ראש כרוב - עם מיכל מוכתר, שחר ישי, שחר פרץ וחנה לסלאו

== אלבומים כמבצע: לבד ושיתופי פעולה ==
* 1964 עם להקת פיקוד צפון - לוס פקודוס צפונס
* 1970 עם קובי רכט - למה עכשיו, לילה טוב
* 1970 קרחת - מחזמר
* 1971 שובבי ציון - קובי אשרת, קובי רכט וחנן יובל
* 1998 הטנטנים - חני נחמיאס וקובי אשרת
* 2013 דברים השתנו - קובי אשרת וקובי רכט

== שירים מתוך פסטיבלי הזמר והפזמון ==
* 1972 אל תעזבי אותו - קובי רכט וקובי אשרת - לחן (עם קובי רכט) ועיבוד
* 1975 שיר תמים - גלי עטרי - לחן ועיבוד
* 1975 אבי - עוזי פוקס והסגנונות החדשים - עיבוד
* 1975 מה יהיה בסופנו - דני ליטני - עיבוד
* 1977 חורף - דני גולן - לחן ועיבוד
* 1978 ביקשתי - נאוה ברוכין - לחן ועיבוד
* 1978 נסיך החלומות (ולנטינו) - גלי עטרי - לחן ועיבוד
* 1979 הללויה - חלב ודבש - לחן ועיבוד
* 1979 היום אפשר לשיר - מאיה קזביאנקה - עיבוד

== שירים מתוך תחרות קדם האירוויזיון ==
* 1981 סרנדה - חלב ודבש - לחן ועיבוד
* 1982 אל האור - יזהר כהן - לחן ועיבוד
* 1982 להימלייה - ששי קשת ולהקת פסגות - לחן ועיבוד
* 1983 פנים - ריקי גל - עיבוד
* 1983 תמיד אישה - פנינה רוזנבלום - עיבוד
* 1985 עולה עולה - יזהר כהן - לחן ועיבוד
* 1985 מילה ועוד מילה - אריק סיני - לחן (עם דודי רוזנטל) ועיבוד
* 1986 נערה - יהודה תמיר - לחן ועיבוד
* 1987 שיר הבטלנים - נתן דטנר ואבי קושניר - עיבוד
* 1987 די לי די - אילנה אביטל - עיבוד
* 1987 קזינו עולמי - מיקי קם - עיבוד
* 1989 אני מאמין - חלב ודבש - לחן ועיבוד
* 1989 שביל הזהב - ורדינה כהן - עיבוד
* 1989 הגבול הוא השמים - אסנת זנו - לחן ועיבוד
* 1991 בלה - פנצ'ר - לחן ועיבוד
* 1991 כאן - אורנה ומשה דץ - עיבוד
* 1991 מכל השתיקות - טל אמיר - עיבוד
* 1991 פרימדונה - להקת אממא - עיבוד
* 1993 עד - אדם - לחן ועיבוד

== שירים מתוך פסטיבלי הילדים ==
* 1971 גלי - נועם קניאל - לחן
* 1974 כשאחינו הקטן יגדל - נועם קניאל - לחן ועיבוד
* 1974 ישנוני - שוקולד מנטה מסטיק - לחן
* 1975 קרב תרנגולים - אילנה רובינא - לחן
* 1977 היפו היפי - מייק בורשטיין - לחן ועיבוד
* 1978 דונלד דק - מייק בורשטיין - לחן ועיבוד
* 1978 יערית - רוחמה רז - לחן ועיבוד
* 1979 אמת או חובה - ריקי גל - לחן ועיבוד
* 1979 זהירות בדרכים - לילך גליקסמן - לחן ועיבוד
* 1979 ילד פלא - יגאל בשן - לחן ועיבוד
* 1983 ג'ינג'ית - ריקי גל - לחן ועיבוד
* 1986 אוהבת את בן - שרי צוריאל - לחן ועיבוד

== שירים מתוך פסטיבלי הזמר החסידיים ==
* 1971 חמדת ימים - שובבי ציון - עיבוד
* 1972 אודך כי עניתני - אושיק לוי - עיבוד
* 1973 אור חדש - צמד רעים - עיבוד
* 1974 ובאו האובדים - שוקולד מנטה מסטיק - עיבוד
* 1974 לכו נרננה - אסתי כץ - עיבוד
* 1976 ובנה ירושלים - אופירה גלוסקא - עיבוד
* 1977 אחינו כל בית ישראל - ריקי גל - עיבוד
* 1980 תפילת הדרך - רן אלירן - עיבוד
* 1985 אבינו אב הרחמן - יצחק בן מלך והלהקה - לחן ועיבוד
* 1985 אבינו מלכנו - אורנה צדוק והלהקה - עיבוד
* 1985 אשא עיני - אבי וענונו והלהקה - עיבוד
* 1985 אשרי האיש - יואב שמר והלהקה - עיבוד
* 1985 ברכת הנרות - יסמין גמליאל ושרית ברוך - עיבוד
* 1985 וארשתיך לי לעולם - הלהקה - עיבוד
* 1985 לכה דודי - הלהקה - עיבוד
* 1985 מי ימלל - הלהקה - עיבוד
* 1985 שומר ישראל - הלהקה - עיבוד
* 1985 שיר נצח - הלהקה - עיבוד

== שירים מתוך פסטיגלים לילדים ==
* 1983 סוד כמוס - ריקי גל - לחן ועיבוד
* 1983 פיטר פן - יזהר כהן וילדי הפסטיגל - לחן ועיבוד
* 1983 קוסם מארץ עוץ - שלישיית מוס - לחן ועיבוד
* 1984 הולכים לישון - יזהר כהן - לחן ועיבוד
* 1984 ילדה של כרמל - ריקי גל - לחן ועיבוד
* 1985 אדוני ראש העיר - יגאל בשן - עיבוד
* 1985 ארץ הצבר - יגאל בשן וכמו צועני - עיבוד
* 1985 בוא אל החגיגה - אילנה אביטל - עיבוד
* 1985 בלבולים - קורין אלאל - עיבוד
* 1985 הדרך אל הכפר - רבקה זוהר - עיבוד
* 1985 על הנילוס - ריקי גל - עיבוד
* 1987 ארבעים - עפרה חזה - עיבוד
* 1987 השיר של יומבו ושל גמבה - מוני מושונוב ושלמה בראבא - עיבוד
* 1987 כלב על כלב - נתן דטנר ואבי קושניר - לחן ועיבוד
* 1989 אבא'לה אמא'לה - חנה לסלאו - לחן ועיבוד
* 1993 שלום היא מילה שימושית - מיכל ינאי - לחן ועיבוד
* 1995 בא אלי מלאך - דפנה דקל - עיבוד
* 1995 לדבר עם חיות - מיכל ינאי - לחן ועיבוד
* 1996 החיים הם קרקס - יעל בר זוהר - לחן ועיבוד

== לחניו ==
=== שיתופי פעולה בולטים ===
==== כותבים ====

שמרית אור : "אולי עוד קיץ", "אמת או חובה", "אני לא מאמינה", "בשביל אל הכפר", "גלגל ענק", "דון ז'ואן", "הללויה", "יחד", "יערית", "סרנדה", "שמש אדומה"

תלמה אליגון-רוז : "אין לך מה לדאוג", "גשם בעיתו", "דרך ארוכה", "הצריף של תמרי", "ויסעו ויחנו", "ילדונת", "כן כן לא אז לא", "ראש כרוב"

אהוד מנור : "אבל המנגינה", "גוליבר", "גלי", "היא רוקדת", "השיר הבא", "זה רק ספורט", "מבול",

יורם טהרלב : "בללייקה", "העולם כולו נגדנו", "וגמרנו", "מים מתוך הבאר"

רחל שפירא : "הכרתי פעם איש", "חלק בעולם", "שם ישנה גבעה רמה"

==== מבצעים ====

אילנית : "אבל המנגינה", "אני לא מאמינה", "בללייקה", "גוליבר", "הכרתי פעם איש", "חלק בעולם", "שיר מדליק הפנסים"

חלב ודבש : "אולי עוד קיץ", "גלגל ענק", "דון ז'ואן", "הללויה", "יחד", "סרנדה", "שיר לשירים"

גלי עטרי : "אל תשכח", "דרך ארוכה", "לילה אחד איתו", "נסיך החלומות", "שמש אדומה"

עוזי פוקס : "אין לך מה לדאוג", "ילדונת", "כן כן לא אז לא"

ריקי גל : "אמת או חובה", "הצריף של תמרי", "השמש היא האור של העולם"

יזהר כהן : "אל האור", "עולה עולה", "תוגת הפרידה"

=== שירי ילדים ===

אשרת זכה להצלחה בתחום שירי הילדים שרובם בוצעו במסגרת פסטיבל שירי הילדים בהם "היפו היפי" (זוכה פסטיבל הילדים השמיני), "אמת או חובה", "גלי", "ידידי טינטן", "ילד פלא" ו"יערית".

== תפקידים ציבוריים ==
* בין השנים 2000–2003 היה קונסול התרבות של מדינת ישראל בלוס אנג'לס.
* ב-2014 כיהן כחבר המועצה הישראלית לתרבות ואמנות.

== חיים אישיים ==

אשרת היה נשוי לאלישבע. לזוג שתי בנות ובן.

בנו, יוני, הוא די ג'יי ומפיק בעולם המוזיקה האלקטרונית המופיע בשם "Ace Ventura".

נשוי בשנית לעדה, רעייתו הראשונה של נתן תומר, בעלה של ירדנה ארזי.

בספטמבר 2019 חשף אשרת בריאיון לידיעות אחרונות שהתגלה אצלו גידול באחת מכליותיו, וכי הוא מחכה להשתלת כליה וזקוק לתורם. במאי 2020 עבר השתלה בהצלחה.<ref></ref>

מתגורר בשכונת רמת אביב שבתל אביב.

== פרסים והוקרה ==
* ב-2009 פרס אקו"ם על מפעל חיים בתחום הזמר העברי.
* ב-2013 פרס מפעל חיים מטעם אמ"י.
* אות "גיבור התרבות של התיאטרון הלאומי" הוענק לו באפריל 2022, במופע הצדעה בתיאטרון הבימה, בהשתתפות מיטב אומני ישראל.

== דיסקוגרפיה ==
* 31/12/1996 הללויה - משירי קובי אשרת אמן: קובי אשרת/אמנים שונים<ref></ref>
* 01/01/2005 הללויה rock time - ביצועי רוק לשירי קובי אשרת אמן: אמנים שונים/קובי אשרת
* 01/01/2010 המיוחדים אמן: קובי אשרת/אמנים שונים
* 16/03/2010 דרך ארוכה - סט מרובע אמן: קובי אשרת
* 11/09/2011 מחוברים: לקט שירי ילדים - סט כפול אמן: אריק איינשטיין/קובי אשרת
* 07/03/2013 דברים השתנו - אלבום כפול אמן: קובי רכט/קובי אשרת

==קישורים חיצוניים==

* 

* 
* 
* 
* 
* 
* 
* 
* [https://youtu.be/qSqGu6mDOjI קובי אשרת], הפרויקט של מפעל הפיס [https://israelimusic.pais.co.il/desktop/index.html לתיעוד יוצרים במוזיקה הישראלית] עם יואב קוטנר, דצמבר 2016
* 
* 
* קובי אשרת [http://nillydagan.com/מלחיני-משוררים-אייר-התשעה/1591-קובי-אושרת באסופת מלחיני שירי משוררים], בעריכת דודו אלהרר, האתר של נילי דגן
* איריס לביא, [https://www.kan.org.il/content/kan/podcasts/p-8398/30738/ השירים היפים של קובי אשרת], כאן רשת ב – תוכניות מיוחדות, 12 באוקטובר 2020
* 
* 
* 

== הערות שוליים ==

קטגוריה:מלחינים ישראלים
קטגוריה:מנצחים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:חברי להקת פיקוד הצפון
קטגוריה:חיפה: אישים
קטגוריה:אפק (קיבוץ): אישים
קטגוריה:תל אביב-יפו: אישים
קטגוריה:זוכי פרס אקו"ם
קטגוריה:זוכי פרס אמ"י
קטגוריה:בוגרי בסמ"ת
קטגוריה:ישראלים שנולדו ב-1944
קטגוריה:נספחי תרבות ישראלים
קטגוריה:חברי המועצה הישראלית לתרבות ואמנות
קטגוריה:בוגרי תנועת הצופים בישראל
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר החסידי